kardosdrur/scandi-wiki huggingface dataset:
Det vilde ræs (film fra 1977)

Det vilde ræs (org: Smokey and the Bandit) er en amerikansk komediefilm fra 1977.

Plot

Den rige og smarte Texas-forretningsmand Big Enos Burdette (Pat McCormick) og hans søn, Lille Enos (Paul Williams) som forsøger at finde en lastbilchauffør villig nok til at transportere Coors øl til Georgia. Desværre på grund af føderale spirituslove og statslige skatteregler er forsendelser øst for Mississippi-floden anset for ulovlige, de lastbilchauffører, der havde taget væddemålet tidligere var blevet opdaget og anholdt af "Smokey" (slang for færdselspoliti). På et lokal lastbilsrodeo, finder de Texas' legendariske lastbilchauffør Bo "Bandit" Darville (Burt Reynolds) og tilbyder ham US $ 80,000, prisen på en ny lastbil, til at smugle 400 kasser af Coors øl fra Texarkana, Texas (den østligste del af landet, hvor Coors er lovligt) til "Southern Classic" lastbilsrodeoet i Georgia på under 28 timer, kørsel på i alt 1330 miles. Bandit accepterer væddemålet og rekrutterer kollegaen trucker Cledus "Snemand" Snow (Jerry Reed) til at køre lastbilen (Snow medbringer sin hund, en bassethund med navnet "Fred",). Efter at have anmodet om et forskud fra Burdettes til en "hurtig bil", køber Bandit en sort Pontiac Trans Am, som han selv vil køre som en "blocker";  en bil til at aflede opmærksomheden fra lastbilen og dens last.

Duoen når Texas forud for tidsplanen, læsser deres lastbil med Coors øl, nu går turen imod Georgia. Undervejs tager Bandit blafferen den professionelle danser og tilsyneladende Runaway Bride Carrie (Sally Field) op, hvem han giver øgenavnet "Frøen", fordi hun "altid hopper rundt". Men ved at opsamle Carrie bliver Bo målet for sherif Buford T. Justices (Jackie Gleason) vrede, en respektabel politimand med over 30 år anciennitet, hvis meget enfoldige søn Junior (Mike Henry) skulle have været Carries brudgom.

Resten af filmen er i det væsentlige en stor high-speed chase, hvor Bandit og Frog tiltrækker vedvarende opmærksomhed fra de lokale og delstatens politi, mens Snowman kører imod øst med Coors øl. Trods at de forlader deres retskreds, fortsætter sherif Justice og hans søn med at forfølge Bandit og co., ligesom diverse uheld forfølger dem igennem jagten på Bandit. Bandit og Snemand får hjælp af en række farverige figurer som de møder undervejs, hvoraf mange er lastbilchauffører de kontakter gennem deres CB radioer; disse bekendte giver dem mulighed for at undslippe politiets forfølgelse ved talrige lejligheder. Hverken Justice eller nogen af de andre politifolk er stadig opmærksomme på Snemandens ulovlige last af Coors.

På trods af en næsten konstant politijagt og flere vejspærringer, ankommer Bandit, Snemand, Frog og Fred på Southern Classic med en påhængsvogn af Coors øl ti minutter før deadline.

Eksterne Henvisninger 

Amerikanske film fra 1977
Komediefilm fra USA
Actionfilm fra USA
Aal Sogn

Aal Sogn (indtil 15. december 2010 stavet Ål Sogn) er et sogn i Varde Provsti (Ribe Stift).

Aal Sogn hørte til Vester Horne Herred i Ribe Amt. Ål sognekommune blev ved kommunalreformen i 1970 indlemmet i Blåvandshuk Kommune, som ved strukturreformen i 2007 indgik i Varde Kommune.

I Aal Sogn ligger Aal Kirke fra Middelalderen og Børsmose Kirke fra 1902. Børsmose blev dengang et kirkedistrikt i Aal Sogn. Det blev formelt et sogn i 2010, men straks lagt under Aal Sogn. Der har siden 1968 ikke været beboere i sognet, fordi det ligger i det militære øvelsesområde ved Oksbøllejren.

I Aal og Børsmose sogne findes følgende autoriserede stednavne:
 Barnsø (vandareal)
 Bavnhøj (bebyggelse)
 Billumvad (bebyggelse)
 Borre (bebyggelse, ejerlav)
 Breddal (areal)
 Broeng (bebyggelse)
 Børsmose (bebyggelse, ejerlav)
 Børsmose Plantage (areal)
 Børsmose Strand (bebyggelse)
 Gammelager Bjerg (areal)
 Gammelhus Bjerge (areal)
 Gejlbjerg (areal)
 Grærup (bebyggelse, ejerlav)
 Grærup Strand (bebyggelse)
 Gråmul Bjerg (areal)
 Hedelund (bebyggelse)
 Hesselmed (bebyggelse, ejerlav)
 Holmsø (vandareal)
 Hvidebjerge (areal)
 Jegum (bebyggelse, ejerlav)
 Kærgård (bebyggelse, ejerlav)
 Kærgård Klitplantage (areal)
 Langsø (vandareal)
 Markskel (bebyggelse)
 Mussø (areal)
 Ny Stampemølle (bebyggelse)
 Oksbøl (bebyggelse, ejerlav)
 Præstesø (vandareal)
 Ragebjerg (areal)
 Rævsande (areal)
 Rævsbjerg (areal)
 Skødstrup (bebyggelse, ejerlav)
 Storbæk (vandareal)
 Søhuse (bebyggelse)
 Sølager Sø (vandareal)
 Sønderbøl (bebyggelse)
 Tinghøje (areal)
 Traneholm (areal)
 Troldholm (bebyggelse)
 Vester Vrøgum (bebyggelse, ejerlav)
 Vigtoft (bebyggelse)
 Vrøgum (station)
 Vrøgum Klitplantage (areal)
 Øster Vrøgum (bebyggelse, ejerlav)
 Ål Klitplantage (areal)

Noter

Eksterne kilder/henvisninger 
 
 

Sogne i Ribe Stift
Sogne i Vester Horne Herred
Sogne i Varde Kommune
Porvoo-fællesskabet

Porvoo-fællesskabet er et anglikansk-luthersk kirkefællesskab mellem lutherske kirker i Norden og Baltikum, anglikanske kirker på De britiske øer og episkopale kirker på Den iberiske halvø. Aftalen om fællesskabet, Porvoo-aftalen (Porvoo-erklæringen eller Porvoo-deklarationen), blev 1992 forhandlet i Porvoo i Finland og underskrevet af kirkernes øverste ledere ved ceremonier henholdsvis 1. september 1996 i Nidarosdomen, 8. september 1996 i Tallinn Domkirke i Estland og 28. november 1996 i Westminister Abbey i London. 

Aftalen indebærer, at kirkesamfundene anerkender hinandens dåb, nadver og bispeembede, og at døbte medlemmer af de enkelte kirker kan betragtes som medlemmer af andre kirker i fællesskabet. Inden for Porvoo-fællesskabet kan biskopper, præster og diakoner gøre tjeneste i hinandens kirker uden ny ordination eller indvielse.

Den danske folkekirke deltog ligesom Den lettiske lutherske kirke i udformningen af Porvoo-erklæringen, men de to kirker valgte alligevel ikke at tilslutte Porvoo-fællesskabet fra starten . Siden har Den danske folkekirke underskrevet Porvoo-erklæringen, hvilket skete ved en gudstjeneste i Københavns Domkirke 3. oktober 2010. Den lettiske lutherske Kirke har stadig ikke tilsluttet sig Porvoo-fællesskabet men deltager sammen med Den lettiske lutherske Udlandskirke og Den lutherske Kirke i Storbritannien med observatørstatus.

Arbejdet i Porvoo-fællesskabet koordineres af en kontaktgruppe med én repræsentant fra hver kirke inkl. kirkerne med observatørstatus. Kontaktgruppen ledes i fællesskab en af anglikansk og en luthersk biskop.

Medlemskirker 
 Den norske kirke
 Den engelske kirke
 Den irske kirke
 Den skotske episkopale kirke
 Kirken i Wales
 Den evangelisk-lutherske kirke i Finland
 Den islandske kirke
 Den svenske kirke
 Den evangelisk-lutherske kirke i Estland
 Den evangelisk-lutherske kirke i Litauen
 Den portugisiske lusitanske kirke
 Den spanske reformerede episkopale kirke
 Den danske folkekirke

Kirker med observatørstatus 
 Den lettiske lutherske kirke 
 Den lettiske lutherske udlandskirke 
 Den lutherske kirke i Storbritannien

Eksterne henvisninger 
 The Porvoo Churches — "History" 
 Folkekirkens [http://www.folkekirken.dk/fast-indhold/nyhed/article/folkekirken-har-underskrevet-porvoo-erklaeringen/ tilslutning] , referat ved Karen Schousboe — Og kritisk kommentar af Jesper Langballe i Berlinske Tidende 19. december 2009
 Opslag i Den Store Danske, DSD, der oplyser at Den danske Folkekirke'' ikke har tilsluttet sig på grund af den stærke position  bispeembedet tillægges i erklæringen. (læst 2010-12-18)

Referencer 

Protestantisme
Økumeni
Etableret i 1992
Johann Georg Ziesenis

Johan Georg Ziesenis (født 1716 i København, død 4. marts 1776 i Hannover) var en dansk/tysk portrætmaler.

Han var en søn af maleren Johan Jürgen Ziesenis, en hannoveraner, der 1709 fik borgerskab i København som skildrer, og som bl.a. har malet billedet af Christi dåb i Garnisonskirken (1739). J.G. Ziesenis var først uddannet som maler af sin fader og videre udviklet i Düsseldorf. 1764 blev han hannoveransk hofmaler, dog var han i tresserne i Danmark, hvor han har malet et portræt af Hans Egede (stukket 1764) og et portræt af arveprins Frederik, betegnet med årstallet 1767, nu på Fredensborg. 1766 fik han af kongens kasse 400 Rigsdaler kurant "til Rejse og andre Udgifter"; to år senere var han i Holland, hvor han i Haag optoges i malerlavet, og hvor han har malet portrætter af statholderen Vilhelm 5. af Nederlandene og familie. Et portræt af statholderen og hans hustru, den preussiske prinsesse Frederikke Sofie Vilhelmine, findes i Mauritshuis i Haag. Ziesenis har også virket i Braunschweig og Berlin. Han døde i Hannover 1777. En datter, fru Lampe, var malerinde, en anden datter, Margrethe Ziesenis, var miniaturmalerinde.

Ekstern henvisning 
 

Malere fra Tyskland
Portrætmalere
Barokmalere
Personer i Dansk Biografisk Leksikon
Hofmalere fra Danmark
Tyskere i 1700-tallet
Personer fra København
Medlemmer af Sankt Lukasgildet
Hitachi

Hitachi Ltd. (株式会社日立製作所, Kabushiki-gaisha Hitachi Seisakusho) (TYO: 6501, NYSE: HIT) er et japansk multinationalt selskab, der specialiserer sig i teknologi, herunder computerteknik, måleudstyr, industrielle robotter og forbrugerelektronik. Hitachi er med en omsætning på ca. 637 mia. kr. (10,004 billioner yen, 2010) og 359.746 ansatte (2009) en af verdens største virksomheder. Hovedsædet er beliggende i Chiyoda, Tokyo.

Siden 1920 har Hitachi været et aktieselskab, og er i dag både noteret på Tokyo Stock Exchange og New York Stock Exchange. Hitachi er moderselskabet i Hitachi Group.

Hitachi producerede i 1965 den første hydrauliske maskine (UH03).

Eksterne henvisninger 

Hitachis hjemmeside

Etableret i 1910
Fremstillingsvirksomheder fra Japan
Virksomheder i Tokyo
Nissan
Togproducenter
Robotteknologivirksomheder
Maskinproducenter
Værktøjsproducenter
Hotel Koldingfjord

Hotel Koldingfjord er et hotel og konferencecenter, beliggende på nordsiden af Kolding Fjord ved Kolding. Det blev oprindeligt opført som et julemærkesanatorium i starten 1900-tallet, men blev senere solgt og de nye ejere istandsatte bygningerne og indrettede et hotel, der blev indviet i 1990.

Historie 
Julemærkesalget der startede i 1904, indbragte kr. 67.000 og det blev senere besluttet, at pengene skulle bruges til at bygge et sanatorium for tuberkuloseramte børn.

Byggeriets budget var 600.000 kr., men det løb op i en million kroner. Dette skyldes meget store problemer med den bløde undergrund, og man var nødt til at skabe en mere stabil undergrund ved at pilotere.

Efter en del diskussion, blev grunden Luisehøj med omkringliggende bakker købt og bygningen blev opført i årene 1906 til 1911. Julemærkesanatoriet var det første julemærkesanatorium, som blev opført i Danmark.I 1917 og 1933 blev sanatoriet udvidet. De to nye bygninger, Fjordglimt og Granly, blev indrettet til de yngste børn.

Behandlingen af tuberkuloseramte børn forsatte frem til 1960, men var behovet var ikke længere aktuelt, da Danmark efterhånden havde fået udryddet sygdommen og stedet blev overtaget af Åndsvageforsorgen i Vejle Amt og lavet om til et behandlingssted for psykisk handicappede børn. Dette arbejde sluttede i 1983 og bygningerne stod tomme indtil Kolding Kommune solgte bygningerne til entrepenørfirmaet Isleff i 1987.

Firmaet istandsatte den fredede rokoko- og renæssanceinspirerede bygning, med hjælp fra arkitekterne Vilhelm Lauritzen og Jørgen Stærmose og hotellet kunne indvies i 1990.De omkringliggende bygninger,Fjordglimt og Granly, blev i 1999 indrettet til museet Dansk Sygeplejehistorisk Museum.

Referencer

Eksterne henvisninger 
 Hotel Koldingfjords hjemmeside
 Dansk Sygeplejehistorisk Museums hjemmeside

Etableret i 1990
Fredede bygninger, konstruktioner og anlæg i Kolding Kommune
Bygninger, konstruktioner og anlæg i Kolding
Koldingfjord
Virksomheder i Kolding
Gambøt

Gambøt er en fiskeri- og lystbådehavn på Thurø, beliggende i starten af nordsiden til indsejlingen til Thurø Bund, og lidt længere inde end Walsteds bådværft. 

Thurø
Havne i Danmark
Thurø Rev

Thurø Rev er en strandeng beliggende på Thurø. Strandengen afgræsses af blandt andet heste, får og kreaturer, hvilket holder vegatationen nede. Thurø Rev ejes af staten, og er et naturreservat for kystfugle. I reservatet yngler blandt andet dværgterne og præstekraver. Revet var indtil 1976 Danmarks sidste voksested for orkidearten Skrueaks.

Et område på 161 hektar af revet og havet omkring udgør EU-habitatområde 242. 

Der er også en nudistbadestrand.

Eksterne links 

 Skov- og Naturstyrelsen om Thurø Rev
 EU-habitatområde 242 Thurø Rev 

Rev
EU-habitatområder i Danmark
Naturisme
Tecate (øl)

Tecate er et mexicansk ølmærke af typen lagerøl, som er blevet produceret af Cervecería Cuauhtémoc Moctezuma siden 1954. Tecate var det første ølmærke i Mexico som blev produceret i bokse. I dag bliver Tecate produceret både i bokse og flasker af varierende størrelser. Øllet findes både i normal- og lightudgave. Tecate Light er en lavkaloriøl.

Ølmærker fra Mexico
Diminutiv

En diminutiv er den grammatiske betegnelse for en formindskelsesform, almindeligvis af navneord.

Fremmedordet diminutiv kommer af latin diminuere, der betyder at formindske (jf. minus = mindre). Til gås har vi diminutivformen gæsling (lille gås, gåseunge) ved tilføjelse af afledningsendelsen -ling.

På dansk kender vi diminutivendelsen -ling: elskling, grisling, gæsling, killing, kylling, kælling, mandsling, pusling, rolling, skilling, ælling.

Diminutivendelsen -se finder vi i: babse, dengse, mandse, vovse.

Andre forekommende diminutivendelser er hentet fra fremmede sprog, fx kassette (lille kasse), klarinet, tallerken (lille teller, fra plattysk Tellerken, jf. højtysk Tellerchen), piccolo.

På dansk dannes der ikke nye ord med diminutivendelse; man siger, at diminutiv ikke er en produktiv form. Anderledes er det på tysk og på de romanske sprog.

Den nordtyske diminutivendelse er -chen, på plattysk -ken. Den sydtyske diminutivendelse er -lein, på højtyske dialekter -le eller -li, herunder også østrigsk og svejtsertysk. I Schwaben er Spätzle navnet på nudelstykker kogt i saltvand (egl. er betydningen: småspurve), en basismadvare. I Schweiz er formen: Spätzli. I Østrig findes desuden diminutivendelsen -erl (Packerl, lille pakke, Sackerl, lille sæk).

Den nederlandske diminutivendelse er -je, men af lydmæssige grunde er der også -pje og -tje (med bindekonsonant). I Holland er diminutivendelserne blevet brugt i en så udbredt grad, at der ikke længere, nødvendigvis, er noget formindskende ved formen. Diminutiven kan også udtrykke noget som er sødt eller yndigt.
Pigenavnet Dyveke er en diminutiv af duif (flertal: duiven), due, med den ældre diminutivendelse -ke.

Fra de romanske sprogs moder, latin, kender vi bl.a. som fremmedord opusculum (lille værk) afledt af opus (værk). Andre romanske diminutiver er: cigarillo (lille cigar på spansk), libretto (lille bog, operatekst på italiensk), musikinstrumenterne spinet og klarinet. Endelserne -et og -ette er franske, fx poulet (kylling, diminutiv af poule = høne), poulette (minikylling).

Se også 
Hypokoristikon

Litteratur 
 Kristen Møller: Diminutiver i moderne Dansk – Produktive (levende) Dannelser. Doktordisputats. København 1943.
 Ken Farø & Inger Schoonderbeek Hansen: Småt er godt! – om diminutiver her og der. Artikel i Mål og Mæle 3, 33. årgang, december 2010.

Grammatik
Life and Work

Life and Work ("liv og arbejde") var en økumenisk bevægelse der udsprang af
den svenske ærkebiskop Nathan Söderbloms bestræbelser i begyndelsen 1920'erne og Stockholm-mødet 1925 som Söderblom stod bag. Den primære opgave var kirkernes fælles samfundsansvar og socialetik. Bevægelsen havde mottoet Doctrine divides, service unites ("Læren splitter, tjenesten forener").

Det andet verdensmøde fandt sted 1937 i Oxford med temaet 'Kirke, samfund og stat' hvor man blandt andet kritiserede totalitære regimer.

1948 blev Life and Work og Faith and Order forskellige grene under Kirkernes Verdensråd.

Se også 
 Nathan Söderblom

Reference 

Økumeni
Etableret i 1925
Ophørt i 1948

en:World Council of Churches#History
Modelo especial

Modelo especial er et mexicansk øl mærke af type pilsner som bliver produceret af Grupo Modelo. Dette er et af Grupo Modelos vigtigste produkter og det har været produceret siden selskabet blev startet i 1925.

Ølmærker fra Mexico
León de los Aldamas

León de los Aldamas er en by i den mexicanske delstat Guanajuato. León er den femte største by i Mexico. Byen er kendt for deres produktion af skind og læder, specielt til sko og støvler. León etableret i 1576.

Byer i Mexico
Kommuner i Mexico
Etableret i 1576
Barrilito

Barrilito er et mexicansk ølmærke af typen pilsner og produceres af Grupo Modelo. Flasken har en form som skiller sig en del ud fra andre mexicanske ølmærker.

Ølmærker fra Mexico
Rilwan Olanrewaju Hassan

Rilwan Olanrewaju Hassan (født 9. februar 1991 i Lagos, Nigeria) er en nigeriansk fodboldspiller, der spiller for den indiske klub Sreenidi FC.

Klubkarriere

FC Midtjylland 
Rilwan Hassan kom til FC Midtjylland fra samarbejdsklubben FC Ebedei, og han har allerede i en ung alder etableret sig som en publikumsfavorit.

I foråret 2010 fik Rilwan sin debut på førsteholdet, og gennembruddet kom i 2011, hvor han erobrede pladsen som venstre kant. Rilwan, der har gået på FC Midtjyllands fodboldakademi, blev i sæsonen 2011-2012 kåret til Årets Fund i FC Midtjylland.

Rilwan har i flere omgange været rygtet til rigtig mange forskellige klubber, men i september 2013 forlængede Rilwan og klubben Rilwans kontrakt indtil sommeren 2016.

SønderjyskE 
Hassan skiftede i maj 2019 til SønderjyskE. Han forlod kluben i maj 2022.

Referencer

Eksterne henvisninger 

Fodboldspillere fra Nigeria
Fodboldspillere fra FC Midtjylland
Fodboldspillere fra F.C. Ebedei
Shuriken

Shuriken (kniv gemt i hånden) er et traditionelt japansk våben

Beskrivelse 
Shuriken er et skjult våben som primært kastes mod fjenden. De findes i flere varianter, den almindeligste kaldes ofte kastestjerner eller ninjastjerner, da japanske ninjaer brugte disse. Ellers kan de være udformet som søm, små knive eller nåle. Våbnet var et supplement til det japanske sværd (katana), og blev brugt for at forvirre eller distrahere fjenden. Kunsten at kaste shuriken hedder shurikenjutsu.

Typer 
Det er to hovedtyper af shuriken med flere undertyper :

 Shaken (flade metalskiver)
 Hira shuriken (stjerneformet)
 Senban shuriken (rombeformet)
 Bo Shuriken (metalpile)
 Hari gata (nåleformet)
 Kugi gata (sømformet)
 Tanto gata (knivformet)

Loven 
Kastestjerner og kasteknive er forbudt i en række lande; i Danmark er de således nævnt i våbenlovens § 4, stk. 2:

"Justitsministeren kan udstede regler om forbud mod at indføre, ved overdragelse at erhverve, at besidde, bære eller anvende, at overdrage eller at overlade andre besiddelsen af:

1) Skarpe eller spidse våben, hvis klinge overstiger 12 cm, knive med tværstillet greb beregnet til stød, springknive, springstiletter, faldknive, faldstiletter, enhåndsbetjente foldeknive, der er konstrueret således, at de i normal stand kan foldes ud ved brug af én hånd, foldeknive med todelt skæfte, hvis klinge kan foldes ud ved brug af én hånd, knive, der er konstrueret til at hænge om hals eller skulder, og som fra denne placering kan trækkes ved brug af én hånd, kastestjerner, kasteknive samt kårdestokke og andre tilsvarende våben, der fremtræder som en anden genstand. ..."

Galleri

Referencer

Eksterne links 

Secrets of shuriken
Waden Ryu Official Homepage (Engelsk)

Kastevåben
Fremtiden (forening)

Fremtiden er en forsørgelsesforening for mænd og kvinder stiftet 11. marts 1865 efter forslag af direktør Thorvald Julius Hellmann, hvis hovedbeskæftigelse er litteratur, undervisning, kunst og polyteknik. Hovedsagen er alderdomsforsørgelse og enkepension, men ved siden heraf gives også lån, husleje- og begravelseshjælp. 

Det er grundtanken, at åndens arbejdere ved "Produktet af deres vante Virksomhed" skulle kunne erhverve sig en opsparet kapital. Dette har medført, al foreningen hvert år siden sin stiftelse har foranstaltet en bortlodning af kunstsager, bøger og musikværker, som den selv har forlagt, ligesom den har ladet afholde forelæsninger og foredrag, karnevaler og udstillinger. Af disse sidste fortjener at erindres: Udstillingen af ældre dansk kunst på Charlottenborg 1867, en stor kunst- og industriudstilling 1879 og udstillingen Fra 48 1893, de to sidste i forbindelse med Industriforeningen i København og i dens lokaler. Foruden en række nytårsgaver (1866—88) har foreningen af betydeligere værker udgivet en illustreret rejsehåndbog Danmark (1870), der har oplevet flere oplag, Billeder af danske Kunstnere til Digte af ældre og nyere Forfattere (I—II. 1884—95), Danske Folkeviser med Tegninger af danske Kunstnere (1887—97) samt Gamle københavnske Huse og Gaarde (1894—97). Ved udgangen af 1865 ejede foreningen allerede ca. 11.000 rigsdaler, og dens formue er senere stadig vokset. Ved udgangen af 1918 havde den 278 ordentlige medlemmer (hvoraf 130 pensionsnydende) med en opsparet kapital af ca. 550.000 kr., hvoraf reservefond ca. 63.000 kr.; desuden ejede foreningen et legat på 100.000 Kr. Så længe Julius Hellmann levede, virkede han med utrættelig energi som foreningens stadige formand. Efter hans død (1881) gik formandsposten over til etatsråd Heinrich Hansen (død 1890), og den beklædtes derefter af direktør i Bikuben V. Berg. 1890 udgaves et lille skrift Foreningen Fremtidens første 25 Aar.

Kilder 

 

Etableret i 1865
Stiftelser i Danmark
John Loudon McAdam

John Loudon McAdam (født 21. september 1756 i Ayr, Ayrshire, Skotland, død 26. november 1836 i Moffat, Dumfriesshire) var en skotsk ingeniør, som i 1820 videreførte den engelske ingeniør John Lochheads idé fra 1794 om at bygge vejbanen helt af skærver.
For sin indsats for at udbrede kendskabet for denne konstruktion fik McAdam sit
navn knyttet til alle skærveveje (makadamiserede veje).

Eksterne henvisninger 

 Remarks on the Present System of Road Making af John Loudon McAdam, 1821, Google Book Search.

Vejingeniører
Vejhistorie
Ingeniører fra Storbritannien
Personer i den industrielle revolution
Personer fra Ayr
Briter i 1700-tallet
Briter i 1800-tallet
DHB-pokal (mænd)

DHB-pokal () er den tyske pokalturnering i håndbold. Turneringen afholdes årlig og er siden 1994 blevet afsluttet med et final four-stævne i Hamburg, hvor der spilles semifinaler og finale lørdag og søndag. Vinderen af turneringen kvalificerede sig til og med 2010/11 til den europæiske klubturnering EHF Cup Winners' Cup. Fra og med 2011/12 kvalificerer vinderen sig til EHF European Cup.

Pokalmestre 

Håndboldturneringer
Håndbold i Tyskland
DHB-pokal

DHB-pokal er den tyske pokalturnering i håndbold og der findes en turnering hos begge køn:

 DHB-pokal (mænd) – Mændendes turnering
 DHB-pokal (kvinder) – Kvindernes turnering